Hoe maak Andrea Streso ('7de Laan' se Danelle) reg vir die somer?
JY LEES NOU Hoe maak Andrea Streso ('7de Laan' se Danelle) reg vir die somer?
Die 22-jarige Andrea Streso (Danelle in 7de Laan) is die nuwe jong talent in die Laan. Sy is gewoond aan kusdorpe - sy kom oorspronklik van die Oos-Kaap, maar noem haarself 'n "Kaapse kind" nadat sy by Stellenbosch studeer het, nou bevind sy haarself in Johannesburg met 'n heel anderste somer-klimaat.
Warm somer-Saterdae. My wenresep is son, see (of 'n swembad!) en 'n koue drankie. Die aande is ook lieflik - ek maak altyd seker ek sit buite by 'n eetplek sodat ek die somer ten volle kan geniet!
Vir my gaan dit oor gemaklikheid. En dít is belangrik. Nie net in 'n swembroek nie (want ek kan nie onthou wanneer laas ek regtig gemaklik was in 'n bikini nie), maar ook in jou somersklere wat bo-arm en been wys. Die oomblik wat ek ongemaklik voel, weet ek ek moet iets begin doen. My "somerlyf" is nie noodwendig slank, viets en bruin nie, maar eerder waarmee ek gemaklik voel. Ek werk aan die dinge wat ek kan verander - al is dit net om my wit-winterlyf 'n bietjie bruiner te kry.